**Cu privire la** **alocarea mijloacelor financiare**

**---------------------------------------------------------**

În temeiul art. 19 lit. g) şi art. 36 alin. (1) lit. a) din Legea finanțelor publice şi responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, în scopul asigurării realizării măsurilor necesare găzduirii celei de a doua reuniune a Comunității Politice Europene din 1 iunie 2023, Guvernul HOTĂRĂŞTE:

1. Se alocă, din Fondul de rezervăal Guvernului, Întreprinderii de Stat ,,Moldelectrica”, mijloace financiare în sumă de 5 807 800 lei pentru procurarea echipamentelor electrice și a serviciilor necesare asigurării bunei funcționări a rețelelor electrice în perioada organizării evenimentului.
2. Ministerul Finanțelor va asigura alocarea mijloacelor financiare menționate din Fondul de rezervă al Guvernului.
3. Controlul asupra executării prezentei hotărâri se pune în sarcina Ministerului Energiei.
4. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Dorin RECEAN**

Contrasemnează:

Ministrul Energiei Victor PARLICOV

Ministrul finanțelor Veronica SIREȚEANU